Zeynelê Qeremani

Zeynelê Qeremani ya ki Zeynê Mexşi, resmiyet de Zeynel Kahraman, şairê (deyrbazê) dê Dêsımiyo namdar bi. Serre nêzaniyena, labelê 38i ra aver dewa Xozati Dêrıke de ameyo dınya. Eşireta Rutan ra bi. Zıwanê xo hem Kırdaski, hem ki Zazaki bi. Ey thembur vıraştêne, dawul ki cenıtêne. Doman û tornê ey ki dawul, qırnata ya ki thembur cenenê.

Serra 1997ıne de albumo ke Metin û Kemal Kahraman inan vet, Yaşlılar Dersim Türküleri Söylüyor de dı lawıki, jûyê Zazaki Çae Berbena, jûyê Kırdaski Xerîb xerîb Keko Ez be birîn im, vati. Albumê Metin Kemal Kahramani Sürela de ki be Tırki Xozat'ın yolları vat. Dıma be peştiya bırayan Metin Kemal Kahramani albumê do xoser be nameyê Melem Tıya ra vet. Almanya de ki konseran de veciya. 
Gulane 2012ıne de şi heqiya xo. 

Piyê qırnataci Ali Rıza Kahramaniyo.

Kategoriye:Muzisyenê Zazay
Kategoriye:Şarê Xozati